Dopingregistret - Betingelser
Dopingregistret.dk
Om Sikkerhed Kontakt Hjælp
Betingelser for brug af Dopingregistret.dk
Alle opslag, søgninger og udlevering af oplysninger fra Dopingregistret.dk skal være retmæssige. Med henblik på at skærpe opmærksomheden omkring reglerne for brugen af Dopingregistret.dk bemærkes, at:
Kun personer med en ansvarsfunktion og/eller ansættelse i en af følgende:
Idrættens hovedorganisationer: Danmarks Idræts-Forbund, DGI og Dansk Firmaidrætsforbund, samt organisationernes medlemsforeninger
Team Danmark samt fælles organer på dopingområdet
Dansk Fitness og Helse Organisation samt organisationens medlemmer
Andre som har indgået aftale med Anti Doping Danmark om bekæmpelse af doping
er berettiget til at benytte Dopingregistret.dk.
Oplysninger, som indhentes gennem registeret, må kun anvendes til formålet, som er at håndhæve en dopingsanktion f.eks. i form af udelukkelse af personen fra medlemskab af foreningen eller motions- og fitnesscentret.
Parter, som har adgang til oplysninger via registeret, er underlagt tavshedspligt med hensyn til de pågældende oplysninger.
Såfremt det er nødvendigt at videregive information til en person med ansvarsfunktion og/eller ansættelse som defineret i stk. 2 for at kunne leve op til formålet (stk. 3), må dette kun ske til en afgrænset personkreds inden for det enkelte motions- og fitnesscenter eller den enkelte idrætsforening.
Det betyder, at informationen kun må videregives til personer, som skal bruge denne for at kunne udelukke et medlem med en eksisterende sanktion, eller til personer, som på anden vis skal have kontakt til medlemmet i forbindelse med en sag om udelukkelse.
Alle opslag og søgninger logges i systemet.
Opslag, søgninger eller udlevering af oplysninger fra Dopingregistret.dk i strid med stk. 1-4, kan efter omstændighederne straffes og medføre ansættelsesretlige konsekvenser. Log-oplysninger kan i forbindelse med disse sager videregives til arbejdsgiveren og eventuelt til politiet.
Anti Doping Danmark | Idrættens Hus | Brøndby Stadion 20 | 2605 Brøndby | Tel. +45 4326 2550 | kontakt@antidoping.dk